text: জামিয়া ইসলামিয়া দারুল উলুম ঢাকা (আরবি ও উর্দু: ) ঢাকার মিরপুরে অবস্থিত একটি বৃহৎ কওমি মাদ্রাসা বা বেসরকারি ইসলামি বিশ্ববিদ্যালয়। ভারতের প্রাচীনতম ইসলামি বিশ্ববিদ্যালয় দারুল উলুম দেওবন্দের আদলে ২০০০ সালে মুফতি দিলাওয়ার হোসাইন এটি প্রতিষ্ঠা করেন। ২০০৭ সালে এখানে তাখাচ্ছুছাত (পিএইচডি) চালুর মাধ্যমে একটি পরিপূর্ণ বিশ্ববিদ্যালয়ে পরিণত হয়। এটি মাদ্রাসা মসজিদুল আকবর নামেও পরিচিত।
  
  অবস্থান 
  দারুল উলুম ঢাকার মিরপুরের সি.ও. ব্লকের ১নং সেকশনে অবস্থিত।
  
  ইতিহাস 
  মুফতি দিলাওয়ার হোসাইন ১৯৯৮ মসজিদে আকবরে খতিব পদে নিয়োগ লাভ করেন যা ১৯৬০ সালে একটি কমপ্লেক্স হিসেব প্রতিষ্ঠিত হয়েছিল। কমপ্লেক্সের ভিতরে তিনি ২০০০ সালে এই শিক্ষা প্রতিষ্ঠানটি প্রতিষ্ঠা করেন। এখানে তিনি প্রথম স্তর থেকে সর্বোচ্চ স্তর দাওরায়ে হাদীস ও তাখাস্সুস ফিল ফিকহি ওয়াল ইফতা বিভাগ পর্যন্ত বিভাগ চালু করেন। দু’বছরের মধ্যেই এই প্রতিষ্ঠানে ছাত্র সংখ্যা পরিপূর্ণ হয়ে যায়। এভাবে কয়েক বছর অতিক্রান্ত হওয়ার পর ২০০৭ সালে আরও পাঁচটি উচ্চতর গবেষণামূলক বিভাগ চালু করেন। বিভাগগুলো:
  আত তাখাস্সুস ফী উলূমিল কুরআন ওয়া তাফসীরিহী (তাফসীর বিভাগ)
  আত তাখাস্সুস ফিল হাদীসিশ শরীফ (হাদীস বিভাগ) 
  আত তাখাস্সুস ফিল ফিকহি ওয়াল ইফতা (ফিকহ ও ইফতা বিভাগ) 
  আত তাখাস্সুস ফিল লুগাতিল আরাবিয়্যা ওয়া আদাবিহা (আরবী ভাষা ও সাহিত্য বিভাগ)
   আত তাখাস্সুস ফিস সীরাতি ওয়াত তারীখ (ইতিহাস বিভাগ)
  প্রতিটি বিভাগই দু’বছরের মেয়াদের। তন্মধ্য হতে ৫ম বিভাগটি নতুন।
  
  বিভাগ 
  জামিয়াতে কয়েকটি বিভাগ রয়েছেঃ
  
   আততাখাসসুস (উচ্চতর গবেষণা)
   কিতাব বিভাগ [ইবতেদায়ী থেকে দাওরায়ে হাদিস (মাস্টার্স) পর্যন্ত ]
   হিফযুল কুরআন ( নুরানী শিক্ষা সম্পন্ন করা ছাত্রদের জন্য কুরআন হিফয করার ব্যবস্থা)
   নূরানী বিভাগ (দুই বছর মেয়াদি)
   নৈশ মাদ্রাসা (বয়স্ক পুরুষদের জন্য আরবি ও দ্বীনি শিক্ষার ব্যাবস্থা)
   মহিলাদের আরবি শিক্ষা বিভাগ (বয়স্ক মহিলাদের জন্য আরবি ও দ্বীনি শিক্ষার ব্যাবস্থা)
  
  আরও দেখুন 
   দারুল উলুম দেওবন্দ
   দেওবন্দি বিশ্ববিদ্যালয়ের তালিকা
  
  তথ্যসূত্র 
  
  বিষয়শ্রেণী:২০০০-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:২০০০-এ বাংলাদেশে প্রতিষ্ঠিত
  বিষয়শ্রেণী:দেওবন্দি বিশ্ববিদ্যালয়
title: দারুল উলুম ঢাকা